**Indokolás**

Szolnok Megyei Jogú Város Önkormányzatának 2020. évi költségvetéséről szóló 5/2020. (II.27.) önkormányzati rendelet módosításához:

**Általános indokolás**

Magyarország Kormánya a 478/2020. (XI.3.) Korm. rendelettel az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A rendelet módosítására vonatkozó javaslat azokat az előirányzat módosításokat tartalmazza, amelyek a gazdálkodás során az intézményi és a hivatali hatáskörben javasolt előirányzat rendelkezésekkel függenek össze.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**A rendelet 1. §-ához**

Az Államháztartásról szóló törvény előírásainak megfelelően a különböző feladatokra átvett pénzeszközök a saját hatáskörű előirányzat módosításokkal együtt teremtik meg azoknak a feladatoknak a fedezetét, melyek a céljellegű előirányzatok rendelkezésre állása miatt a 2020. évi költségvetésben módosításokat eredményeznek.

Saját hatáskörben történnek az intézményi költségvetésből belső feladatokra történő átcsoportosítások, valamint 2019. évi költségvetési maradvány korrekciója.

**A rendelet 2. §-ához**

A költségvetés főösszegén belüli előirányzat átcsoportosítások meghatározott körét alkotják a céltartalékból (Működési költségvetési céltartaléka, Fejlesztési feladatok céltartaléka) lebontásra kerülő előirányzat rendezések.

Egyéb átcsoportosítások könyveléstechnikai módosítások rendezése miatt szükségesek a szakmai tartalomnak megfelelően.

**A rendelet 3. §-ához**

A rendelet hatálybalépéséről rendelkezik.